ડિલીવરી બાદ મહિલાને ખભા પર ઉચકીને હોસ્પિટલ લઈ ગયો આ યુવા ડોક્ટર | Young Doctor Carries Pregnant Woman On Cot For 8 Km In Odisha - India News | I Am Gujarat
Gujarati News India ડિલીવરી બાદ મહિલાને ખભા પર ઉચકીને હોસ્પિટલ લઈ ગયો આ યુવા ડોક્ટર
ડિલીવરી બાદ મહિલાને ખભા પર ઉચકીને હોસ્પિટલ લઈ ગયો આ યુવા ડોક્ટર
Published: Nov 04, 2017 17:36 pm IST
મલકાનગિરી(ઓડિશા): એવા સમાચારો આવી રહ્યા છે કે ઓડિશાના મલકાનગિરીમાં એક મહિલાની ડિલીવરી બાદ હાલત ગંભીર થતા ડોક્ટરે એમ્બુલન્સની રાહ જોયા વગર પરિવાજનો સાથે જાતે જ ખભા પર ઊંચકીને હોસ્પિટલ લઈ ગયા.
આ ઘટના મલકાનગિરી જિલ્લાના સરિગેટા ગામની છે. પાપલુર હોસ્પિટલને માહિતી આપવામાં આવી કે નજીકના ગામ સરિગેટમાં એક મહિલા ગર્ભવતી છે અને તેને પ્રસવ પીડા શરૂ થઈ ગઈ છે. ત્યારે ડ્યૂટી પર હાજર ડોક્ટર ઓકાર હોટા તુરંત ગામ તરફ ગયા. ત્યાં જઈને તેમણે જોયું તો મહિલાની હાલત ગંભીર હતી. કેમ કે તેની ડિલીવરી થઈ ગઈ હતી અને લોહી વહી રહ્યું હતું. મહિલાને તુરંત હોસ્પિટલમાં દાખલ કરવી પડે તેવી સ્થિતિ હતી.
ગામ સુધી પહોંચવા માટે રોડ ન હોવાથી અહીં સુધી એમ્બુલન્સ આવી શકે તેમ નહોતી. જેથી ડોક્ટરે મહિલાને ખાટલા પર સૂવડાવી અને તેના પતિની મદદથી ખભા પર ઊંચકીને હોસ્પિટલ સુધી લઈ ગયા.
ડોક્ટરનું આ સાહસ જોઈને ગ્રામના અન્ય લોકો પણ મદદે આવ્યા. તમામ લોકોએ સાથે મળીને આઠ કિમીનો રસ્તો કાપ્યો અને મહિલાને સમયસર હોસ્પિટલ પહોંચાડી. જ્યાં હાલ તેની સારવાર ચાલી રહી છે. મહિલા અને બાળક હાલ સુરક્ષિત છે.